Berati është një nga qytetet më të prekura nga koronavirusi, duke hyrë edhe në institucionet shtetërore.
Mësohet se kopshti "Çlirim 1", është mbyllur prej 10 ditësh, ndërkohë që një edukatore dhe një sanitare ditën e sotme u ka dalë përgjigja e tamponit "pozitive".
Ndërkohë që një tjetër edukatore në kopshtin "Rom" në lagjen "30 Vjetori" ka rezultuar pozitive me koronavirus.
Po ashtu janë infektuar me Covid-19 edhe një mësuese në shkollën "18 Tetori" në Kuçovë, 1 mësuese tjetër në shkollën 9-vjeçare në fshatin Syzezë dhe 1 mësuese në shkollën 9-vjeçare "3 Dëshmorët" në fshatin Pobrat.
Ndërsa janë shtuar edhe rastet e mjekëve me koronavirus, pasi në Spitalin Rajonal të Beratit janë infektuar 2 mjekë, një i Repartit të Urgjencës dhe një mjek patholog.
Sipas burimeve për Neësbomb.al, kanë rezultuar pozitiv me Covid-19 edhe 2 punonjës policie në Berat.